അഹ്‌മദ് സഈദ് ദഹ്‌ലവി

ഇന്ത്യയിലെ ഒരു ഇസ്‌ലാമിക പണ്ഡിതനും സ്വാതന്ത്ര്യസമര പ്രവർത്തകനുമായിരുന്നു അഹ്‌മദ് സഈദ് ദഹ്‌ലവി (1888-4 ഡിസംബർ 1959). സഹ്ബാൻ അൽ ഹിന്ദ് എന്ന വിശേഷണത്താൽ അദ്ദേഹം അറിയപ്പെട്ടു. ജംഇയ്യത്തുൽ ഉലമയെ ഹിന്ദിന്റെ ആദ്യ ജനറൽ സെക്രട്ടറിയായിരുന്ന അദ്ദേഹം അഞ്ചാമത്തെ അധ്യക്ഷനുമായിരുന്നു. മദ്രസ അമീനിയ്യയുടെ മൂന്നാമത്തെ റെക്റ്റർ ആയിരുന്നു അഹ്‌മദ് സഈദ്. 

 ജീവിതരേഖ 
ദൽഹിയിലെ ദരിയാഗഞ്ചിൽ 1888-ലാണ് അഹ്‌മദ് സഈദ് ജനിക്കുന്നത്. പ്രാഥമിക വിദ്യാഭ്യാസത്തിന് ശേഷം ദൽഹിയിലെ മദ്രസ ഹുസൈനിയ്യയിൽ ചേർന്ന് ഖുർആൻ മന:പാഠമാക്കി. മദ്രസ അമീനിയ്യയിൽ നിന്ന് ബിരുദം കരസ്ഥമാക്കി. മൗലാന കിഫായതുല്ലാഹ് ദഹ്ലവി അവിടെ അദ്ദേഹത്തിന്റെ അധ്യാപകനായിരുന്നു.

ഇന്ത്യൻ സ്വാതന്ത്ര്യ സമരത്തിൽ പങ്കെടുത്തതിന് അഹ്‌മദ് സഈദ് എട്ട് തവണ ജയിൽവാസം അനുഭവിച്ചു.  1921-ൽ അറസ്റ്റ് ചെയ്യപ്പെട്ട അദ്ദേഹം മിയാൻവാലി സെൻട്രൽ ജയിലിൽ ഒരു വർഷം തടവിലായിരുന്നു. എട്ടാമത്തെ തവണ അറസ്റ്റ് ചെയ്യപ്പെടുന്നത് 1942 ലാണ്.  ജംഇയ്യത്തുൽ ഉലമായെ ഹിന്ദിന്റെ (JUH) സ്ഥാപകരിലൊരാളായ അദ്ദേഹം 1919-ൽ  നടന്ന പ്രഥമ യോഗത്തിൽ ഇടക്കാല സെക്രട്ടറിയായി നിയമിക്കപ്പെട്ടു.

1920 നവംബറിൽ JUH-ന്റെ പ്രഥമ ജനറൽ സെക്രട്ടറിയായി നിയമിതനായ അദ്ദേഹം ഇരുപത് വർഷക്കാലം ആ പദവിയിൽ തുടർന്നു
Category:CS1 Urdu-language sources (ur)</ref>. 1940 മുതൽ 1957 വരെ പതിനേഴു വർഷത്തോളം സംഘടനയുടെ വൈസ് പ്രസിഡന്റായി പ്രവർത്തിച്ചു. മദ്‌റസ അമീനിയയിൽ അധ്യാപകനായിരുന്ന അഹ്‌മദ് സഈദ്, കിഫയത്തുള്ള ദെഹ്‌ലാവിയുടെ മരണത്തെ തുടർന്ന് സ്ഥാപനത്തിന്റെ റെക്ടറായി 1953-ൽ നിയമിതനായി.   1957 മുതൽ 1959 ഡിസംബർ 4 ന് മരണപ്പെടുന്നത് വരെയുള്ള രണ്ട് വർഷം ജംഇയ്യത്തുൽ ഉലമയുടെ പ്രസിഡന്റായി പ്രവർത്തിച്ചു.

 രചനകൾ 
അഹ്‌മദ് സഈദിന്റെ ഖുർആൻ വ്യാഖ്യാനമായ കശ്‌ഫുറഹ്‌മാൻ രണ്ട് വാള്യങ്ങളിലായി ഉർദു ഭാഷയിൽ പ്രസിദ്ധീകരിച്ചു. മറ്റ് ചില കൃതികൾ താഴെ ചേർക്കുന്നു: 

 ദോസാഖ് കാ ഖത്ക
 ജന്നത്ത് കി കുൻജി
 ജന്നത്ത് കി സമാനത്ത്
 ഖുദാ കി ബാത്തേൻ
 റസൂലുല്ലാഹ് കെ തീൻ സൗ മുഅ്ജിസാത് 
 ശൗക്കത്ത് ആരാ ബീഗം

 അവലംബങ്ങൾ 

 ഗ്രന്ഥസൂചിക 




വർഗ്ഗം:ഇന്ത്യയിലെ സുന്നി-മുസ്ലിം പണ്ഡിതർ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1959-ൽ മരിച്ചവർ
വർഗ്ഗം:1888-ൽ ജനിച്ചവർ